open-index/open-wikipedia-markdown huggingface dataset:
OpenAI Codex

**OpenAI Codex** הוא מודל בינה מלאכותית שפותח על ידי חברת OpenAI. המודל מנתח שפה טבעית ומייצר קוד בתגובה. והוא המודל העומד מאחורי GitHub Copilot, כלי השלמה אוטומטית לתכנות עבור סביבות פיתוח נבחרות, כמו ויז'ואל סטודיו ו-Vim. המודל נבנה על בסיס GPT-3 של OpenAI, ואומן לשימוש ביישומי תכנות.

## יכולות
מעבר למודל הבסיסי של על GPT-3, אומנה Codex על 159 גיגה-בייט של קוד פייתון נוסף מתוך 54 מיליון מאגרי GitHub.

לפי מחקרים של OpenAI נראה ש-Codex יכול להשלים כ-37% מהבקשות להשלמת קוד והוא הופך את התכנות האנושי למהיר יותר.

לפי הבלוג של OpenAI, Codex מצטיין ביותר ב"מיפוי בעיות פשוטות לקוד קיים", שהם מתוארים כ"כנראה החלק הכי פחות מהנה בתכנות".

על פי מאמר שנכתב על ידי חוקרים מחברת OpenAI, ממשק Codex נתן פתרונות עבור 70.2% מניסיונות המשתמשים.

OpenAI טוענת ש-Codex יכול ליצור קוד בלמעלה מתריסר שפות תכנות, כוללGo, JavaScript, Perl, PHP, Ruby, Swift ו-TypeScript, אם כי השפה בה הוא יעיל ביותר היא Python.

OpenAI הראתה ש-Codex יכול להתממשק עם שירותים ואפליקציות כמו Mailchimp, מיקרוסופט וורד, ספוטיפיי ו-יומן גוגל.

## בעיות
במקרים מסוימים השימוש ב-Codex הציג פגמים כמו קוד לא יעיל ומוזרויות חד פעמיות בדגימות קוד. בראיון ל-*The Verge*, מנהל הטכנולוגיה הראשי של OpenAI, גרג ברוקמן, אמר כי "לפעמים [Codex] לא ממש מבין מה אתה שואל" ושזה יכול לדרוש קצת ניסוי וטעייה.

מאחר ש-Codex מאומן על נתונים ציבוריים, הוא עלול להיות פגיע ל"הרעלת נתונים" באמצעות העלאות מכוונות של קוד זדוני. על פי מחקר של חוקרים מאוניברסיטת ניו יורק, כ-40% מהקוד שנוצר על ידי GitHub Copilot (המשתמש ב-Codex) נמצא בסיכון גבוה לתקלות או פגמי תכנון אחרים שניתנים לניצול.

### זכויות יוצרים
המוסד לתוכנה חופשית הביע דאגה שקטעי קוד שנוצרו על ידי Copilot ו-Codex עלולים להפר זכויות יוצרים.

סוגיות שהועלו כוללות האם הדרכה על מאגרים ציבוריים נחשבת שימוש הוגן או לא? כיצד מפתחים יכולים לגלות קוד שמפר זכויות יוצרים? האם מודלים של למידת מכונה מאומנים יכולים להיחשב כקוד מקור שניתן לשינוי או אוסף של נתוני ההדרכה? ואם מודלים של למידת מכונה יכולים בעצמם מוגנים בזכויות יוצרים ועל ידי מי?

מחקר פנימי של GitHub מצא שכ-0.1% מהקוד שנוצר הכילו עותקים ישירים מנתוני האימון. בדוגמה אחת המודל פלט את קוד נתוני האימון תוך יישום אלגוריתם השורש הריבועי המהיר, כולל הערות והודעת זכויות יוצרים שגויה.

בתגובה, OpenAI קבעה כי "אי הוודאות המשפטית לגבי השלכות זכויות היוצרים של אימון מערכות בינה מלאכותית מטילה עלויות משמעותיות על מפתחי הבינה המלאכותית".

## הערות שוליים

קטגוריה:בינה מלאכותית יוצרת
קטגוריה:OpenAI
Sugar Rush Ride

"**Sugar Rush Ride**" הוא שיר של להקת הבנים הדרום קוריאנית  שפורסם כסינגל המוביל מתוך המיני-אלבום הקוריאני החמישי שלהם . הוא שוחרר ב-27 בינואר 2023 דרך ביג היט מיוזיק וריפבליק רקורדס.

## ביקורת

## שבחים

## מיקומי שיא

## היסטוריית יציאות לאור

## קישורים חיצוניים

* 

קטגוריה:שירים בקוריאנית
קטגוריה:שירים שנכתבו על ידי באנג סי-היוק
קטגוריה:שירי רוק אלטרנטיבי
קטגוריה:סינגלים בהוצאת ריפבליק רקורדס
איש הישר בעיניו יעשה

**איש הישר בעיניו יעשה** הוא ביטוי עברי תנ"כי שמבטא מצב של אנרכיה בו אין כפיפות של האדם הפרטי לשלטון המרכזי. במקורו בספר שופטים הוא מבטא הסבר לשחיתות מוסרית שהיא סיבה הן לעבירות שבין אדם לחברו והן לעבירות שבין אדם למקום, המקרא תולה את סיבת השחיתות בכך שעדיין לא התחילה תקופת המלוכה בישראל.

הביטוי המנוגד למצב זה, בו האוכלוסייה מוגנת מפני עוולות מוסריות קשות על ידי עוצמתו של השלטון, מבוטא על ידי רבי חנינא סגן הכהנים במסכת אבות. לדבריו יש להתפלל לשלומה של מלכות, משום "שאלמלא  איש את רעהו חיים בלעו".
## מקור הביטוי
הביטוי מופיע בפסוק בספר שופטים:

.

פסוק זה מופיע פעמיים בספר שופטים. ב מופיע הפסוק כפתיחה לסיפור פסל מיכה, בו מתוארת שחיתות מוסרית של עבודה זרה וגנבה.

הפסוק מופיע שוב בסיום ספר שופטים, ב, בסיום סיפור פילגש בגבעה, המבטא שחיתות של גילוי עריות שמביאה בסיומה גם לשפיכות דמים ולמלחמת אחים.

הרב דוד לאו מסכם את המצב בו "איש הישר בעיניו יעשה" בשתי פרשיות אלה, כך:

## ראו גם
* יש דין ויש דיין
* תפילה לשלום המלכות

## קישורים חיצוניים
* 
* 
* איש הישר בעיניו יעשה, 929 - תנ"ך ביחד

## הערות שוליים

קטגוריה:ספר שופטים
קטגוריה:ניבים וביטויים תנ"כיים
קטגוריה:אנרכיזם
לפטר מילו

**לפטר מילו** (באלבנית: **Lefter Millo**, ביוונית: **Λευτέρης Μίλος**; 2 באוגוסט 1966 – 8 במרץ 1997) היה כדורגלן אלבני-יווני ששיחק בעמדת הקשר. שיחק בקבוצות קיי. אף. לופטטרי ופרטיזן טירנה מליגת העל האלבנית, בקבוצות לאריסה ואירקליס סלוניקי מליגת העל היוונית, וכן בנבחרת אלבניה.

## קריירת מועדונים
מילו שיחק בקבוצות קיי. אף. לופטטרי ופרטיזן טירנה מליגת העל האלבנית ובקבוצות לאריסה ואירקליס סלוניקי מליגת העל היוונית.

## קריירה בינלאומית
ב-6 באוגוסט 1988 ערך מילו את הופעת הבכורה שלו בנבחרת אלבניה, בתיקו 0-0 נגד נבחרת קובה במשחק ידידות. הוא ערך 20 הופעות במדי הנבחרת.

## מותו
ב-8 במרץ 1997, בגיל 30, נהרג מילו בתאונת דרכים ביאנולי הסמוכה לאריסה.

## קישורים חיצוניים

## הערות שוליים

קטגוריה:כדורגלנים אלבנים
קטגוריה:מגני כדורגל אלבנים
קטגוריה:כדורגלנים יוונים
קטגוריה:מגני כדורגל יוונים
קטגוריה:כדורגלני פרטיזן טירנה
קטגוריה:כדורגלני לאריסה
קטגוריה:כדורגלני אירקליס סלוניקי
קטגוריה:כדורגלני נבחרת אלבניה
קטגוריה:כדורגלנים שמתו במהלך הקריירה
קטגוריה:הרוגי תאונות דרכים ביוון
קטגוריה:אלבנים שנולדו ב-1966
קטגוריה:יוונים שנולדו ב-1966
קטגוריה:יוונים שנפטרו ב-1997
Teenage Dream (שיר של אוליביה רודריגו)

"**Teenage Dream**" (בעברית: "**חלום נעורים**") הוא שיר הסיום של אלבום האולפן השני של אוליביה רודריגו, *[[Guts]]*. הוא יצא לאור עם צאת האלבום, ב-8 בספטמבר 2023 תחת הוצאת חברת התקליטים גפן רקורדס.

## רקע
בריאיון שערכה עם זיין לואו לאפל מיוזיק, רודריגו דנה במשמעות השיר, והזכירה שזה היה השיר הראשון שנכתב לאלבום ושגם נכנס אל האלבום הסופי. היא התחילה לכתוב אותו כשהייתה בת 18, והוא גיבש את רגשותיה לגבי ההתבגרות. רודריגו רצתה בתחילה שזה יהיה הסינגל המוביל של האלבום ולהוציא אותו ביום הולדתה ה-20, ב-20 בפברואר 2023, אך בסופו של דבר, הוציא את הסינגל "Vampire" ביוני 2023.

רודריגו סיפרה כי היא העריכה את העמימות של סוף השיר, מה שמותיר את הפרק הבא פתוח. בריאיון ל"רולינג סטון", רודריגו הודתה כי היא וניגרו חשבו אם לשנות את שם השיר: .

## הרכב

השיר הוא בלדת פסנתר אינטימית, ורצועת הסיום של האלבום *[[Guts]]*. הרצועה משקפת את המעבר של רודריגו לשנות העשרים לחייה ואת רגשות הספק והבלבול שלה לגבי שנות נעוריה.

בסקירה שפורסמה ב"בילבורד", השיר הושווה ללהיט של הזמרת האמריקאית קייטי פרי משנת 2010, "Teenage Dream". בשונה מהגרסה האופטימית של פרי, השיר של רודריגו עוסק באי הוודאות והאתגרים שנלווים לתהליך ההתפתחות מכוכבת נוער לזמרת בוגרת יותר. בשיר, רודריגו מעלה מספר שאלות רטוריות שעוסקות בדאגותיה להיתפס על פי טייפקאסט מסוים, או להיות מוגבלת בביטוי האמנותי שלה על ידי ציפיות של גורמים חיצוניים. פרי הגיבה על הדמיון בין שתי הרצועות ואמרה .

רודריגו סיפרה כי היא וניגרו מעוניינים להפוך למסורת את האופן שבו הם מסיימים את הלאבומים שלהם. היא ציינה כי "Teenage Dream" נמצא באותו מפתח כמו שיר הסיום של *[[Sour]]*, "Hope Ur Ok".

## ביקורות
בביקורת על האלבום שפורסמה במגזין Paste, הביקורת מדגישה את העומק הרגשי של השיר כשיר הסיום של האלבום. בביקורת אלבום שהתפרסמה במגזין "DIY" על ידי ליסה רייט, השיר מתואר כקטרזי ומזכיר את "Happier Than Ever" של בילי אייליש, ומותיר את האלבום עם תחושת גדילה ושינוי.

### רשימות ודירוגים

## הופעות חיות
ב-9 באוקטובר 2023, רודריגו ביצעה את השיר במופע ספונטני ואינטימי בתיאטרון מלון אייס במרכז לוס אנג'לס.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אוליביה רודריגו
קטגוריה:שירים באנגלית
קטגוריה:שירים שנכתבו על ידי אוליביה רודריגו
קטגוריה:שירים שנכתבו על ידי דן ניגרו
קטגוריה:שירים שהופקו על ידי דן ניגרו
קטגוריה:שירים על בני נוער
קטגוריה:בלדות פופ
קטגוריה:שירי זהב באוסטרליה
Pretty Isn't Pretty

"**Pretty Isn't Pretty**" (בעברית: "**יפה זה לא יפה**") הוא שיר מתוך אלבום האולפן השני של אוליביה רודריגו, *[[Guts]]*.

## רקע
טייט מקריי שיתפה שרודריגו שקלה לזמן קצר להוריד את השיר "Pretty Isn't Pretty" מהאלבום *[[Guts]]*, אותו ציינה מקריי כאחד האהובים עליה באלבום.

## הרכב
מבחינה סגנונית, השיר מתואר כרצועת פופ רוק ואינדי פופ בקצב בינוני, המשלבת אלמנטים של דרים פופ וסגנון הסלאקר. ההפקה המוזיקלית מתאפיינת בגיטרות "מנצנצות", "ערפיליות" ועמוסות באפקט ריוורב, המזכירות את הסאונד של להקת הקיור. מבקרים זיהו בשיר גם השפעות של גל חדש משנות ה-80, כגון להקת The Motels, והשוו את הגוון ה"בוהק" והאינדי-פופי שלו ללהקות כמו Alvvays ו-Hatchie.

הלחן מציג ניגוד בין האווירה המוזיקלית הנוסטלגית והאוורירית לבין הטקסט המלנכולי, המתאר את המרדף הסיזיפי אחר אידיאל היופי דרך איפור, אופנה ושינויים תזונתיים. השיר מסתיים ב"פייד-אאוט".

## ביקורות
השיר זכה לביקורות מעורבות מצד מבקרי המוזיקה, שנחלקו בין שבחים על האסתטיקה המוזיקלית והכנות הרגשית לבין ביקורת על הטיפול בנושא.

במגזין רולינג סטון שיבחו את השיר כ"גירוש שדים כנה באופן הרסני" של דימוי גוף שלילי. בפיצ'פורק ציינו את השיר לטובה כרגע "בוהק" באלבום עם ביצוע ווקאלי "מפותל ויפהפה", והשוו אותו ללהקת Alvvays. בביקורת ב-*Louder* נכתב כי רודריגו מפגינה פגיעות קיצונית מבלי להישמע מטיפה או קלישאתית. מקור נוסף ציין כי זהו "רגע של איזון" באלבום, המשלב את הצד הרך של רודריגו עם גישת ה"רוק-סטאר" שלה.

מנגד, חלק מהמבקרים סברו כי השיר אינו מחדש או בולט מספיק. בעיתון *[[הגרדיאן|The Guardian]]*, המבקר אלקסיס פטרידיס טען כי העיסוק בסטנדרטים של יופי מרגיש "שגרתי" וחסר ייחוד בהשוואה לשאר האלבום. במגזין סלנט השיר תואר כ"פספוס" וכניסיון זהיר מדי לעסוק בנושא חשוב. בביקורת באתר *Still Listening* נכתב כי השיר "שכיח" והסיום שלו מדגיש זאת. בדיילי טלגרף נטען כי השיר נשמע כשארית מאלבומה הקודם, *[[Sour]]*, ולא כהתפתחות אמנותית.

### רשימות ודירוגים

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי אוליביה רודריגו
קטגוריה:שירים באנגלית
קטגוריה:שירים שנכתבו על ידי אוליביה רודריגו
קטגוריה:שירים שנכתבו על ידי איימי אלן
קטגוריה:שירים שנכתבו על ידי דן ניגרו
קטגוריה:שירים שהופקו על ידי דן ניגרו
קטגוריה:שירים על יופי
קטגוריה:שירים עם נושאים פמיניסטיים
קטגוריה:שירי זהב באוסטרליה
קטגוריה:שירי זהב בקנדה
Making the Bed

"**Making the Bed**" (בעברית: "**מציעה את המיטה**") הוא שיר מתוך אלבום האולפן השני של אוליביה רודריגו, *[[Guts]]*. הוא יצא לאור ב-8 בספטמבר 2023 תחת הוצאת חברת התקליטים גפן רקורדס, עם צאת האלבום. השיר משקף את עלייתה של רודריגו לתהילה והשינויים שהיא הביאה לחייה.

## רקע
בראיון עם פיבי ברידג'רס למגזין "Interview", רודריגו דנה בתהילה ובאתגרים של כתיבת שירים עליה. היא הזכירה שהתהילה נגישה יותר בדור הנוכחי בגלל המדיה החברתית והרצון לוויראליות באינטרנט. היא ביטאה את הרעיון שאנשים רבים שואפים לתהילה, אפילו מחוץ למוקדי בידור מסורתיים כמו לוס אנג'לס או ניו יורק. לקראת צאת אלבומה השני, *[[Guts]]*, הזכירה רודריגו שאחד השירים הקשים ביותר שהיא נאלצה לכתוב היה על איך שחייה השתנו עקב האירועים סביב אלבומה הקודם, צאת הסינגל "Drivers License", והקריירה שלה. רודריגו הדגישה את הצורך להכיר בטראומה גם כשההצלחה קיימת, והביעה הכרת תודה על הקריירה שלה למרות האתגרים.

## הרכב
מבחינה מוזיקלית, השיר מתואר כבלדת פופ מלנכולית. הוא נפתח בצלילים מינימליסטיים הכוללים גיטרות "מנצנצות" וקו פסנתר נוגה. ככל שהשיר מתקדם, העיבוד מתעצם ומשתלט על ידי צלילי סינתיסייזר וצלילי גיטרה רכים, המעניקים לשיר גוון המזכיר את סגנון הדרים פופ.

יש שזיהו בלחן השיר דמיון ללהיט "Wuthering Heights" של קייט בוש, בעוד שסגנון השירה הווידויי והמשוך הושווה לזה של טיילור סוויפט. . מילות השיר מתארות חלום חוזר בו רודריגו נוהגת ברכב ללא בלמים,, ועוסקות בבדידות הנלווית לתהילה, בחברים ארעיים ובתחושה שהפכה ל"אטרקציה תיירותית".

בשיר רודריגו שרה על כך שהיא משתכרת במועדון עם חברים שלה. היא סיפרה כי היא היססה אם לכלול את השורות האלה באלבום: .

## ביקורות
השיר זכה לביקורות מעורבות מצד מבקרי המוזיקה, שנחלקו בין שבחים על הכנות הרגשית לבין ביקורת על היעדר חדשנות.

מספר מבקרים שיבחו את השיר על הכנות הבלתי מתפשרת שבו, והשוו את משקלו הרגשי לבלדות העדינות של בילי אייליש. בעיתון "אינדפנדנט" תואר השיר כ"יפהפה" ו"מעורפל", ובמגזין *[[NME]]* ציינו כי מדובר בשיר חרטה נוגה ומאופק. מבקר הגרדיאן אלקסיס פטרידיס ציין את השיר לטובה כ"חריג" באלבום המציג תמונה ריאליסטית של הפרסום, המשובצת בתיעוב עצמי. ביקורת נוספת ציינה כי זהו רגע נדיר בו רודריגו משקפת את חייה בעסקי הבידור בצורה הקרובה יותר למציאות מאשר בשיריה האחרים.

מנגד, חלק מהמבקרים ראו בשיר נסיגה או חזרה על חומרים קודמים. בביקורת בדיילי טלגרף נטען כי השיר נשמע כשארית מאלבום הבכורה שלה (*[[Sour]]*) ומצביע על היעדר התפתחות מוזיקלית. במגזין *Louder* סווג השיר כ"מעידה", בטענה שהמילים פשטניות מדי וחסרות תחכום. ביקורת נוספת תיארה את השיר כ"עייף" וככזה שנופל ברמתו משאר האלבום, או כהליכה בנתיב סטנדרטי של בלדות רומנטיות.

### רשימות ודירוגים

## הופעות חיות
ב-4 באוקטובר 2023 היא ביצעה את השיר במוזיאון הגראמי, שם גם ביצעה גרסאות סולו לעוד שני שירים מהאלבום *[[Guts]]*. השירים הנוספים שבוצעו היו "Vampire" ו-"Lacy". רודריגו ביצעה את השיר בהופעה חיה בסדרת מופעי "Tiny Desk Concert" של NPR שיצא ב-11 בדצמבר 2023.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אוליביה רודריגו
קטגוריה:שירים באנגלית
קטגוריה:שירים שנכתבו על ידי אוליביה רודריגו
קטגוריה:שירים שנכתבו על ידי דן ניגרו
קטגוריה:שירים שהופקו על ידי דן ניגרו
קטגוריה:בלדות משנות ה-2020
קטגוריה:בלדות פולק
קטגוריה:שירים על תהילה
קטגוריה:שירי זהב באוסטרליה
קטגוריה:שירי זהב בברזיל
קטגוריה:שירי זהב בקנדה
קטגוריה:שירי כסף בממלכה המאוחדת
Logical

"**Logical**" (בעברית: "**הגיוני**") הוא הרצועה השביעית מתוך אלבום האולפן השני של אוליביה רודריגו, *[[Guts]]*, שיצא לאור ב-8 בספטמבר 2023 תחת הוצאת גפן רקורדס.

## הרכב
השיר עוסק בזוגיות כושלת ובהתעלמות מסימני אזהרה עקב אהבה. הוא מספר את סיפורה של אישה צעירה שעברה מניפולציות והשפלה על ידי גבר מבוגר, עם מילים המבטאות כעס והאשמה עצמית.

רודריגו משתמשת באלמנטים ספרותיים כדי להעביר את המסר של השיר, תוך שימת דגש על חוסר ההיגיון של האהבה וההשלכות של הונאה ומניפולציה. רודריגו משתמשת בדימויים חיים כדי להעביר את רגשותיה וחוויותיה. ביטויים כמו Come for me like a savior" (בעברית: "בא אלי כמו מושיע"), "falls from the February sky" (בעברית: "נופל משמי פברואר") ו-"current's stronger" (בעברית: "הזרם חזק יותר") יוצרים דימויים נפשיים חזקים הממחישים את עוצמת הקשר. השיר משתמש בשפה מטפורית, כמו "שתיים ועוד שתיים שווה חמש", כדי להדגיש את הבלבול וחוסר ההיגיון שבאהבה. מטפורה זו מעידה על כך שלעיתים קרובות אהבה נוגדת את ההיגיון והלוגיקה. החזרה על המילה "logical" בפזמון מחזקת את הרעיון שאהבה אינה נשלטת על ידי רציונליות. הוא משמש כנושא חוזר לאורך כל השיר. השיר מכיל אלמנטים של אירוניה, בעיקר בשורות כמו "And I'm the love of your life" (בעברית: "ואני אהבת חייך") לצד ההבנה שהקשר נבנה על שקרים. הגשר של השיר מציג קונפליקט ומתח, מתאר ויכוחים ומניפולציות בתוך מערכת היחסים. השיר מסתיים בתחושת חרטה והאשמה עצמית, שכן רודריגו מכירה באחריות שלה בקריסת הקשר. התבוננות פנימית זו מוסיפה רובד של מורכבות למסע הרגשי המתואר בשיר.

רודריגו ציינה כי זוהי אחת משלוש הרצועות האהובות עליה ביותר מתוך האלבום. מדיסון הו היוותה את ההשראה לשיר.

## ביקורות ותגובות
בסקירת האלבום שפורסמה במגזין "רולינג סטון", רצועה זו מצוינת כרגע הנוקב והעוצמתי ביותר באלבום.

### רשימות ודירוגים

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אוליביה רודריגו
קטגוריה:שירים באנגלית
קטגוריה:שירים שנכתבו על ידי אוליביה רודריגו
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי דן ניגרו
קטגוריה:שירים שהופקו על ידי דן ניגרו
קטגוריה:שירים על פרידה
קטגוריה:שירי זהב באוסטרליה
קטגוריה:שירי זהב בברזיל
קטגוריה:שירי זהב בקנדה
קטגוריה:שירי כסף בממלכה המאוחדת
Tianlian

**טְייֵנְלְייֵן** (בסינית: ; בתרגום לעברית: קשר שמיים) היא מערכת לווייני תקשורת סינית. לווייני המערכת צריכים להבטיח תקשורת אמינה ורציפה בין חלליות (במיוחד מאוישות) לבין תחנות בקרה בקרקע. הלוויין הראשון שוגר בשנת 2008.

## היסטוריה
המערכת צריכה לספק תקשורת אמינה ורציפה בין חלליות פעילות לבין תחנות קרקע. ביעודה היא דומה למערכת של לווייני TDRS. מיקום מספר לווייני במסלול גאוסטציונרי מבטיח שתחנת קרקע אחד לפחות נמצאת בקשר עם לוויין.

הדור הראשון של המערכת היה מבוסס על 5 לוויינים. לאחר שיגור הלוויין השלישי חלליות היו יכולות להיות בקשר עם תחנת קרקע 70% ממסלול לעומת 15% לפני הפעלת המערכת. לוויינים היו במשקל של כ-2,100 ק"ג.

בשנת 2019 החלו שיגורי הדור השני של המערכת. לווייני הדור השני מפאשרים להעביר את הנתונים בקצב מוגבר ומתוכננים לאורך חיים ארוך יותר.

כל השיגורים בוצעו ממרכז שיגור הלוויינים שיצ'אנג.

## רשימת שיגורים

## קישורים חיצוניים
* מידע על שיגורים ולוויינים

## הערות שוליים

קטגוריה:לוויינים סינים
קטגוריה:לווייני תקשורת
קטגוריה:מערכי לוויינים
פטריס רדזינש

**פטריס ולדמארס רדזינש** (בלטבית: **Pēteris Valdemārs Radziņš**; 2 במאי 1880 – 8 באוקטובר 1930) היה גנרל לטבי, אשר שימש כמפקד הצבא של לטביה בין 1924–1928.

## ביוגרפיה
רדזינש נולד ב-2 במאי 1880, למשפחת איכרים בקרבת העיר ולקה  בפלך ליבוניה שבאימפריה הרוסית. ב-1898 הוא התגייס לצבא האימפריה הרוסית. הוא הוצב בתחילה בקובנה, ולאחר מכן למד בבית הספר הצבאי בווילנה. הוא סיים את לימודיו ב-1901 בדרגת לייטננט משנה. הוא לחם במלחמת רוסיה-יפן כמפקד פלוגה, ולאחר המלחמה הועלה לדרגת לייטננט. ב-1907 הוא החל ללמוד באקדמיית המטה הכללי, וב-1909 הועלה לדרגת קפיטן. ב-1910 הוא סיים את לימודיו באקדמיה בדרגת מאיור. ב-1912 הוא הוצב במטה הדיוויזיה ה-38. בתחילת מלחמת העולם הראשונה הוא לחם עם הדיוויזיה בקרב גליציה. הוא השתתף בקרבות עד סוף המלחמה.

בפברואר 1918 רזדינש עזב את הצבא הרוסי ונסע לאוקראינה. ארץ זו ידעה תהפוכות רבות באותה תקופה. פבלו סקורופדסקי הכריז על עצמו כ"הטמאן" והקים את "המדינה האוקראינית", שבפועל הייתה מדינת בובות של הקיסרות הגרמנית. רזדינש הצטרף לצבא האוקראיני החדש, והשתתף בקרבות נגד הסוציאליסטים האוקראינים שהונהגו בידי סימון פטליורה. בדצמבר 1918, נפלה ממשלתו של סקורופדסקי, ופטליורה הכריז על הקמת הרפובליקה העממית של אוקראינה. רזדינש הצטרף לצבאו של פטליורה. עם זאת, גם ממשלת פטליורה לא שרדה זמן רב לנוכח פלישה של הצבא האדום. בספטמבר 1919 כבשו הסובייטים את אוקראינה, ורזדינש נמלט לוורשה.

בוורשה, נפגש רזדינש עם נציגים ממולדתו לטביה, שגם היא הכריזה בינתיים על עצמאותה. רזדינש שוכנע לחזור לארצו, ובאוקטובר הוא התגייס לצבא הלטבי החדש. באותה תקופה, האזור הבלטי היה שרוי בכאוס, ולטביה הצעירה נאלצה להתגונן מול פלישה סובייטית, מרד של סוציאליסטים לטבים, ומתקפה של צבא המתנדבים של מערב רוסיה שנתמך בידי גדודי פרייקור של גרמנים-בלטים. רזדינש השתתף בקרבות רבים, וב-5 בפברואר 1920 הועלה לדרגת גנרל. באוקטובר של אותה שנה, הוא פרש מהצבא, וכתב מספר ספרים העוסקים בהיסטוריה של לטביה ובתאוריה צבאית.

ב-23 בפברואר 1924 הוא חזר לצבא ומונה למפקד הצבא הלטבי. הוא כיהן בתפקיד עד 25 באפריל 1928, אז עזב את התפקיד, לבקשתו, ומונה למפקד הקורסים האקדמיים הצבאיים. הוא נפטר בריגה ב-8 באוקטובר 1930.

## קישורים חיצוניים
* פטריס רזדינש באתר מסדר לאצפליס
* פטריס רזדינש באנציקלופדיה הלאומית הלטבית
* 

קטגוריה:גנרלים לטבים
קטגוריה:מפקדי צבאות סדירים בעת החדשה: אישים
קטגוריה:אישים במלחמת רוסיה–יפן
קטגוריה:אנשי צבא אוקראינים
קטגוריה:אנשי צבא רוסים במלחמת העולם הראשונה
קטגוריה:אישים במלחמת האזרחים ברוסיה
קטגוריה:מעוטרי אות לגיון הכבוד
קטגוריה:מעוטרי מסדר הוורד הלבן של פינלנד
קטגוריה:ילידי 1880
קטגוריה:נפטרים ב-1930
סאמה-באג'או

**סאמה-באג'או** הוא שם כולל למספר קבוצות אתניות אוסטרונזיות בדרום מזרח אסיה הימית. קבוצות אלה קוראות לעצמם **Sama** או **Samah** וכן מוכרות בשם האקסונים **באג'או**. הם בדרך כלל חיים בים ומשתמשים בכלי שיט קטנים מעץ כדי להתנייד ממקום למקום. יש להם יכולת גנטית לשהות זמן רב מתחת למים.

הסאמה-באג'או הם הקבוצה האתנית הדומיננטית באיים של טאווי-טאווי בפיליפינים. הם חיים גם באיים של ארכיפלג סולו, בחופים של מינדנאו ובאיים אחרים בצפון פיליפינים וכן גם במזרח בורנאו, סולאווסי, ולאורך האיים המזרחים של אינדונזיה. בפיליפינים קבוצות אלו מאוחדות תחת זרם דתי הדומה לזה של מורו. בעקבות הסכסוך בדרום הפיליפינים, רבים מבני סאמה-באג'או מאזור פיליפינים היגרו לסבה, אחת מ-13 המדינות המרכיבות את מלזיה, וכן להאיים הצפוניים של הפיליפינים. נכון ל-2010 הם הקבוצה האתנית השנייה בגדולה בסבה.

סאמה-באג'או מכונים לעיתים "צועני הים" או "נוודי הים", מונחים שמשמשים כדי לתאר קבוצות אתניות בעלות אורח חיים מסורתי דומה, כגון מוקן שחיים לאורך ארכיפלג מרגי, ארכיפלג הנמצא באזור תאילנד-מיאנמר וכן קבוצה אתנית בשם אורנג' לאוט החיה בדרום-מזרח סומטרה וכן באיי ריאו באינדונזיה. נראה שההתפשטות המודרנית של הסאמה-באג'או מחוץ לאזורים בהם הם ישבו באופן מסורתי קשורה להתפתחות הסחר הימי במלפפון ים.

**הסתגלות לצלילה על ידי הגדלת הטחול**

אצל הסאמה-באג'או חלה אבולוציה בתוך מאות עד אלפי שנים. השינוי האבולוציוני אצל צוללני הפנינים שביניהם נתן עדיפות בברירה הטבעית להתאמות פיזיולוגיות שמאפשרות צלילה ארוכה. ההתאמה האבולוציונית המרכזית היא בטחול. הטחול של בני הבג'או גדול בכ-50 אחוזים מהטחול קבוצות שכנות שאינן צוללות לשם סיפוק צורכי מחיה. טחול גדול מכיל תאי דם אדומים עשירים בחמצן, שמשתחררים לדם בזמן עצירת נשימה וכך מאפשרים לצלול למשך זמן רב יותר. בנוסף לכך נמצאה אצל בני הבג'או מוטציה בגֵן PDE10A, המשפיעה על גודל הטחול ועל ויסות הורמונלי הקשור לתגובה פיזיולוגית לצלילה.

## קישורים חיצוניים

* 

## הערות שוליים

קטגוריה:הפיליפינים: דמוגרפיה
קטגוריה:אינדונזיה: קבוצות אתניות
איגיל

**איגיל** (בערבית: **إيغيل**) הוא יישוב וקומונה כפרית במזרח מחוז מרקש-אספי במרכז מרוקו. נכון לשנת 2004, היישוב מונה 5,619 תושבים.

## היסטוריה
היישוב הוקם בשנת 1992.
### רעידת האדמה בשנת 2023

ב־8 בספטמבר 2023 אירעה במרוקו רעידת אדמה בעוצמה של 6.8 בסולם מגניטודה לפי מומנט, ומוקד הרעידה היה בשטח של איגיל. הרעידה גרמה ליותר מ־2,900 הרוגים ועוד מעל ל־5,600 פצועים. המקום נפגע קשות כתוצאה מהרעידה.

## גאוגרפיה
היישוב ממוקם במורדות הרי האטלס, כ־40 קילומטרים מדרום־מזרח למרקש.

## קישורים חיצוניים

## הערות שוליים

קטגוריה:מרוקו: יישובים
קטגוריה:יישובים שהוקמו ב-1992
אלכסנדר יעקובלף

**אלכסנדר יעקובלף** באנגלית: **Alexandre Jacovleff** (אוית גם **Iacovleff** או **Yakovlev**, רוסית: **Александр Яковлев**;  25 ביוני 1887 - 12 במאי 1938) היה צייר, מעצב וצייר נאו-קלאסי.

## ביוגרפיה
אלכסנדר היה בנו של קצין ימי מסנט פטרבורג. בין השנים 1905–1913 למד באקדמיה הקיסרית לאמנויות. בהיותו סטודנט נהנה לצייר ועבד במגזיני האמנות אפולון, סאטיריקון, ניבה, נובי סאטיריקון (סאטיריקון חדש). לאחר 1912 היה יעקובלף חבר במיר איסקוסטבה. דיוקנו הקבוצתי הגדול של יעקובלף של האקדמיה הוצג בתערוכה הבלטית במאלמו ב-1912, וזכה לשבחים מהמבקרים, כולל אלכסנדר בנואה.
ממוזער|453x453 פיקסלים|הכנר
במהלך לימודיו התיידד עם סטודנט אחר באקדמיה, וסילי שוקאייב.  הם היו כמעט בלתי נפרדים, וקיבלו את הכינוי של התאומים.

בשנת 1913 קיבל יעקובלף דרגת אמן ומלגת לימודים באירופה עבור ציוריו "רחצה" (Купание) ו"בבניה". הוא גם ביצע את הציור המפורסם שלו "ביום יפה" באותה שנה. מאוחר יותר נסע לאיטליה ולספרד יחד עם שוקאייב. שם הם ציירו את הדיוקן העצמי הכפול שלהם בתור הארלקין ופירו. יצירה חשובה נוספת מאותה תקופה הייתה ״כנר״ שצייר ב-1915. באותה תקופה ניסה יעקובלף לשלב את אמנות הרנסאנס עם הפרימיטיביות, במיוחד את לובוק הרוסי.

ב-1915 חזר יעקובלף לפטרוגרד. באותה שנה הוצגו עבודותיו בתערוכה במיר איסקוסטבה וגרמו לתגובות מעורבות. בעוד כמה מבקרים שיבחו אותם, האקדמיה לאמנויות דחתה אותם. הוא צייר את האחוזה של פירסנוב במוסקבה ואת הקברט האמנותי פריבל קומדיאנטוב בפטרוגרד. הוא גם הרצה על קורסי אדריכלות לנשים וארגן תנועה אמנותית משלו (יחד עם שוקאייב, רדלוב וקרדובסקי) " גילדת הציירים הקדוש לוק".

בקיץ 1917 קיבל יעקובלף מלגה ללימודים למזרח הרחוק. הוא נסע למונגוליה, סין ויפן (1917–1919). בתום מלחמת העולם הראשונה חגג בנציגות האיטלקית בבייג'ינג יחד עם השר האיטלקי דניאל וארה. לאחר מכן הוא השתקע בפריז וקיבל אזרחות צרפתית. עבודתו הייתה חלק מאירוע הציור בתחרות האמנות באולימפיאדת הקיץ 1924.

בין השנים 1924 ו-1925 הוא השתתף במשלחת למדבר סהרה ולאפריקה המשוונית שאורגנה על ידי סיטרואן. ציוריו האפריקאים זכו להצלחה גדולה ובשל כך זכה יעקובלף באות לגיון הכבוד על ידי ממשלת צרפת בשנת 1926. בשנת 1928 ארגן יעקובלף תערוכה אישית גדולה במוסקבה.
ממוזער|371x371 פיקסלים|קאבוקי
בין 1931 ל-1932, הוא היה היועץ האמנותי של משלחת סיטרואן אחרת, הפעם ברחבי אסיה: "המשלחת הצהובה". הוא טייל בסוריה, איראן, אפגניסטן, מונגוליה וסין, ויצר מספר ציורים מזרחיים.

בין השנים 1934 עד 1937 היה יעקובלף מנהל מחלקת הציור של בית הספר לאמנויות יפות, בוסטון. את החודשים האחרונים לחייו בילה בפריז ובקאפרי.

יעקובלף נפטר בפריז ב-1938 לאחר ניתוח כושל.

## קישורים חיצוניים

## הערות שוליים

קטגוריה:ציירים רוסים
קטגוריה:ציירים צרפתים
קטגוריה:רוסים שנולדו ב-1887
קטגוריה:נפטרים ב-1938
לורה לופז

**לורה א. לופז** (**Laura A. Lopez**) היא פרופסור חבר לאסטרונומיה באוניברסיטת מדינת אוהיו החוקרת את מחזור החיים של כוכבים. היא זכתה בפרס אנני ג'אמפ קאנון לאסטרונומיה בשנת 2016, המוענק על ידי האגודה האמריקאית לאסטרונומיה (AAS) על מחקר יוצא מן הכלל והבטחה למחקר עתידי של חוקרת פוסט-דוקטורט.

## ביוגרפיה
לופז היא במקור מברינגטון, אילינוי, פרבר צפון-מערבי של שיקגו, וסיימה את לימודיה בתיכון ברינגטון בשנת 2000. ב-2004 קיבלה את התואר הראשון שלה מהמכון הטכנולוגי של מסצ'וסטס. לופז סיימה את הדוקטורט שלה באסטרונומיה ואסטרופיזיקה באוניברסיטת קליפורניה בסנטה קרוז ב-2011. לאחר שסיימה את הדוקטורט עברה למכון הטכנולוגי של מסצ'וסטס שם המשיכה את לימודיה בזכות מלגת איינשטיין ומלגת פפלרדו בפיזיקה (2011–2014). בהמשך עברה למרכז לאסטרופיזיקה - הרווארד וסמית'סוניאן שם קיבלה את מלגת האבל (2014–2015). בשנת 2015 עברה לופז לאוניברסיטת המדינה של אוהיו כעוזרת פרופסור ובשנת 2021 קודמה למעמד פרופסור חבר באוניברסיטת המדינה של אוהיו. בשנים 2018–2021 שימשה כפרופסור אורח מטעם תוכנית סופי וטיכו ברהה במכון נילס בוהר בקופנהגן, דנמרק (2018-2021)

## קריירה
לופז תרמה למחקר בתחום מחזור החיים של הכוכבים. היא השתמשה בלוויין רנטגן NuSTAR כדי לחקור את שארית הסופרנובה של טיכו. באמצעות תמונות אופטיות, אינפרא אדום, רדיו וקרני רנטגן, היא מדדה את הלחצים המופעלים על שאריות הקליפות מקרינת כוכבים ישירה, קרינה שעברה דרך אבק בין כוכבי, גז מיונן חם וגז חם הפולט קרני רנטגן.

לופז השתמשה בנתונים שנרכשו ממצפי כוכבים שונים כדי להראות ששארית סופרנובה (SNR) 0104–72.3 בענן מגלן הקטן נוצרה מקריסת ליבת הסופרנובה בסילון דו קוטבי.

באמצעות ספקטרומטר הדמיה מתקדם מבוסס CCD, הנמצא במצפה הכוכבים צ'אנדרה, לופז צפתה בשארית הסופרנובה הגלקטית (SNR) W49B כדי להבין את המאפיינים התרמודינמיים ואת מקור הפיצוץ של ה-SNR. טמפרטורת האלקטרונים הנצפית ועמודת הבליעה לכיוון W49B מצביעים על כך ששפע המתכות הממוצע תואם את התפוקות (yield) החזויות במודלים של SNe של קריסת ליבה דו-קוטבית/מונעת על ידי סילון. אם כן, W49B היא ככל הנראה סופרנובה דו-קוטבית מסוג , מה שהופך אותה לראשונה מסוגה שהתגלתה בשביל החלב.

לופז תומכת בשילוב מיעוטים באסטרונומיה והיא חסידה של הקהילה האסטרונומית LGBTIQ. בנוסף, היא כיהנה בעבר בוועדת AAS למעמד המיעוטים באסטרונומיה (CSMA).

## פרסים
* 2016 - פרס אנני ג'אמפ קאנון מטעם החברה האמריקאית לאסטרונומיה
* 2019 - פרס Cottrell Scholar על ידי תאגיד המחקר לקידום מדע
* 2019 - פרס ההישגים של קבוצת נאס"א (עבור צוות הגדרת המדע והטכנולוגיה של Lynx)
* 2022 - פרס מחלקת אסטרופיזיקה באנרגיה גבוהה של AAS לקריירה מוקדמת
* 2022-2023 - מלגת IDEA מכון פלטירון

## לקריאה נוספת
* קורות חיים של לורה לופז

## הערות שוליים

קטגוריה:אמריקאים ילידי אילינוי
קטגוריה:בוגרות אוניברסיטת קליפורניה בסנטה קרוז
קטגוריה:בוגרי אוניברסיטת קליפורניה בסנטה קרוז
קטגוריה:סגל אוניברסיטת המדינה של אוהיו
קטגוריה:זוכות פרס אנני ג'אמפ קאנון
קטגוריה:בעלות תואר דוקטור מהמכון הטכנולוגי של מסצ'וסטס
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
זדז'יסלב יאשינסקי

**זדז'יסלב יאשינסקי** בפולנית: **Zdzisław Jasiński**  18 בינואר 1863 - 18 בנובמבר 1932) היה צייר ושרטט פולני. ציוריו הראשונים היו בסגנון אקדמי, אך יצירותיו המוכרות המאוחרות יותר אימפרסיוניסטיות.

## ביוגרפיה
הוא נולד בוורשה (באימפריה הרוסית). אביו היה בעל עסק לקישוטים והיה חבר בגילדת הציירים. אחיו הצעיר, יוזף (1876–1954), הפך לפסל. 

הוא החל את לימודיו אצל וויצ'ך גרסון בבית הספר לציור בוורשה. לאחר שסיים שם, עבר לקרקוב, שם למד באקדמיה לאמנויות יפות אצל לאופולד לופלר ופלוריאן סינק. הודות למלגה מטעם"החברה לעידוד האמנויות היפות" הוא הצליח ללמוד באקדמיה לאמנויות יפות, במינכן, שם היה תלמידם של אוטו זייץ ואלכסנדר פון וגנר. .

ב-1891 הוא קיבל מדליית זהב על ציורו "האם החולה" בתערוכה גדולה בברלין. שנתיים לאחר מכן, הוא זכה במדליה בתערוכת קולומביה העולמית.

לאחר 1893 התגורר בוורשה. מ-1896 עד 1897, הוא צייר ציורי קיר בסנט פטרסבורג ומוסקבה. הוא גם עשה ציורי קיר בקתדרלה בוולוצלב ובקולג' בקאליש. בשנת 1897, הוא בילה זמן מה ברומא, ויצר ציורי תקרה. ארבע שנים לאחר מכן, הוא צייר את הסצנה על תקרת אולם הקונצרטים של הפילהרמונית של ורשה, שנהרסה בהפצצה גרמנית ב-1939.

ב-1904 עבר לאחוזה ליד פז'ילק. עם זאת, הוא חזר לוורשה ב-1910 ובנה בית עירוני. זמן קצר לאחר מכן, הוא צייר פרסקו של יוחנן האוונגליסט הקדוש בכנסיית סנט ברברה הסמוכה, שנהרסה במהלך מלחמת העולם השנייה. ב-1921 היה אחד ממייסדי קבוצת "פרו ארטה", שהתנגדה למגמות המופשטות של האמנות המודרנית.

יאשינסקי מת ב-18 בנובמבר 1932 בוורשה.

## גלריה

 File:Jasiński Allegory of Victory in 1920.jpg
File:Jasiński-Florists.jpg
File:Zdzisław Jasiński - Kobiety.jpg
File:Zdzisław Jasiński - Sunbeam.jpg



## קישורים חיצוניים

## הערות שוליים

קטגוריה:ציירים פולנים
קטגוריה:ילידי 1863
קטגוריה:נפטרים ב-1932
אלכסה אברמוביץ'

**אלכסה אברמוביץ**' (בסרבית: **Алекса Аврамовић**; נולד ב-25 באוקטובר 1994) הוא כדורסלן סרבי המשחק בעמדת הרכז בדובאי מהליגה האדריאטית והיורוליג, ובנבחרת סרביה.

## קריירה מקצועית
### שנים מוקדמות
אברמוביץ' גדל במחלקת הנוער של מלאדוסט צ'אצ'אק לפני שעבר ליריבה העירונית בוראץ צ'אצ'אק ב-2013.

בעונת 2013/14 הוא ערך את הופעת הבכורה שלו בבוגרים במדי בוראץ, ולאחר מכן שיחק עונה אחת במדי אוקק בלגרד.

בקיץ 2015 הוא חזר לקבוצתו לשעבר, בוראץ צ'אצ'אק. בעונת 2015/16 הוא סיים כמלך הסלים וכ-MVP של ליגת העל הסרבית בכדורסל עם 20.5 נקודות ו-5.8 אסיסטים למשחק. במשחק מול מלאדוסט זמון הוא קלע 47 נקודות עם 15 מ-21 מהשדה, 6 אסיסטים ו-12 ריבאונדים, ונבחר לשחקן המחזור עם 63 נקודות מדד יעילות.

### וארזה (2016–2019)
ב-16 ביוני 2016 חתם אברמוביץ' בפלקנסטרו וארזה מליגת העל האיטלקית בכדורסל. ב-3 באוקטובר 2016 הוא ערך את הופעת הבכורה שלו בקבוצה נגד דינמו סאסארי, וקלע 4 נקודות ב-15 דקות. בסיבוב הראשון של עונת 2016/2017 בליגת האלופות בכדורסל הוא קלע 29 נקודות ב-25 דקות מול אסוול ליון-וילרבאן. בעונת הבכורה שלו במועדון העמיד אברמוביץ' ממוצעים של 6.5 נקודות ב-25 משחקי ליגה, תוך קליעה ב-36.4% מהשדה.

בעונת 2017/18 שיפר אברמוביץ' את ממוצעיו, ורשם 11.8 נקודות, 3.1 ריבאונדים ו-2.3 אסיסטים ב-30 משחקי סרייה א'. בעונת 2018/19 הוא הופיע ב-30 משחקי ליגה, העמיד ממוצעים של 17.7 נקודות, 3.4 ריבאונדים ו-3 אסיסטים למשחק וקלע 43.8% מהשדה ו-39.5% לשלוש.

### אוניקאחה מאלגה (2019–2021)
ב-28 ביוני 2019 חתם אברמוביץ' לשנתיים באוניקאחה מאלגה מליגת ה-ACB הספרדית. בעונת 2019/20 הוא הושאל לאסטודיאנטס מדריד והעמיד ממוצעים של 14.7 נקודות למשחק לפני שהעונה הושעתה בעקבות מגפת הקורונה בספרד. ב-10 ביוני 2020 הוא חתם מחדש באסטודיאנטס, ובעונת 2020/21 העמיד ממוצעים של 16.4 נקודות, 3.5 אסיסטים ו-2.9 ריבאונדים ב-36 משחקי ליגה ספרדית.

### פרטיזן בלגרד (2021–הווה)
ב-6 ביולי 2021 חתם אברמוביץ' לשנתיים בפרטיזן בלגרד מהליגה האדריאטית והיורוקאפ ב-32 משחקים בעונת 2021/2022 בליגה האדריאטית הוא העמיד ממוצעים של 11.1 נקודות ו-3.3 אסיסטים.

בעונת  ערך אברמוביץ' את הופעת הבכורה שלו ביורוליג והגיע עם פרטיזן לרבע גמר הפלייאוף, בו הפסידה 2–3 לריאל מדריד בסדרת הטוב מ-5. במהלך העונה רשם אברמוביץ' ממוצעים של 6.3 נקודות, 1.9 ריבאונדים ו-1.3 אסיסטים למשחק. פרטיזן סיימה את עונת  כאלופת הליגה האדריאטית לאחר ניצחון 3–2 ב על הכוכב האדום, ואברמוביץ' העמיד ממוצעים של 8.4 נקודות ו-3.2 אסיסטים ב-17 משחקים.

ב-6 ביולי 2023 האריך אברמוביץ' את חוזהו בקבוצה בשנתיים.

## קריירה בנבחרת הלאומית
אברמוביץ' משחק מאז 2019 בנבחרת סרביה בכדורסל, אז הופיע במדיה במוקדמות גביע העולם בכדורסל 2019. הוא ייצג את סרביה במוקדמות טורניר הכדורסל באולימפיאדת טוקיו (2020), אליפות אירופה בכדורסל 2022 וגביע העולם בכדורסל 2023.

בגביע העולם בכדורסל ב-2023 הוא העפיל עם סרביה לגמר.

## קישורים חיצוניים

* פרופיל, באתר פיב"א

## הערות שוליים

קטגוריה:כדורסלנים סרבים
קטגוריה:כדורסלני בוראץ צ'אצ'אק
קטגוריה:כדורסלני אוקק בלגרד
קטגוריה:כדורסלני וארזה
קטגוריה:כדורסלני אוניקאחה מאלגה
קטגוריה:כדורסלני אסטודיאנטס מדריד
קטגוריה:כדורסלני פרטיזן בלגרד
קטגוריה:כדורסלני צסק"א מוסקבה
קטגוריה:כדורסלני דובאי
קטגוריה:ספורטאים סרבים בספרד
קטגוריה:ספורטאים סרבים באיטליה
קטגוריה:ספורטאים סרבים ברוסיה
קטגוריה:כדורסלני נבחרת סרביה
קטגוריה:כדורסלנים באולימפיאדת פריז (2024)
קטגוריה:סרבים שנולדו ב-1994
לוי לוי

**לוי לוי** (5 בספטמבר 1922 – אמצע שנות השמונים) היה עובד השב"כ שריגל למען הרפובליקה העממית הפולנית שהייתה לחלק מהגוש המזרחי.

## ביוגרפיה
לוי לוי (לוציאן לוי, איגנצי לוי) נולד ב-1922, בן להורים רופאים, בראדום שבפולין. הוא היה פעיל ציוני, והגיע לתפקידים בכירים בתנועת הנוער הציונית "גורדוניה". בתקווה להיחלץ מהרשעה בהחזקת נשק שלא כחוק הסכים ב-1947 לשרת את המודיעין הפולני, ומסר מידע על "גורדוניה". הוא הפך לסוכן נאמן ונהנה ממענקים כספיים נכבדים.

באוגוסט 1948 עלה לישראל עם אשתו. שירת בצה"ל במשך שנה. בהמלצת ידידו מתנועת "גורדוניה", זליג כץ, שעבד בשב"כ, התקבל לוי לשב"כ, לאגף המבצעים. כשנה וחצי לאחר שהחל לעבוד בשב"כ הורה לו הקונסול הפולני בתל אביב להתחיל לפעול כמרגל. מפעם לפעם יצא לצרפת לפגישה עם הורי אשתו, וניצל זאת גם לפגישה עם מפעיליו במודיעין הפולני, בנוסף לפגישות שקיים בישראל. הוא סיפק למפעיליו מידע רב, ובתמורה קיבל כסף ולאות הוקרה - שעון זהב שפהאוזן. בזבזנותו הכספית ומנהגו להסתובב בכל מקום עם מצלמת "מינוקס" לא עוררו את חשדם של עמיתיו. זה התעורר רק ב-1957 אחרי שלוי שירת כבר שמונה שנים.

בתשאולים שנערכו לעולים מפולין התברר כי ידוע להם על מרגל פולני בכיר המועסק בשירות הביטחון הישראלי. הסימנים הצביעו על לוי לוי. מחוסר ראיות הוא לא נעצר מיד, אך פעילותו בשב"כ צומצמה, ולאחר שיחה קשה עם ראש היחידה שבה שירת, התפטר מהשב"כ באוגוסט 1957. בספטמבר 1957 יצא עם אשתו לצרפת, אך בדצמבר 1957 חזר לישראל, וביקש לחזור לעבודתו בשב"כ. הוא נעצר ב-1 בפברואר 1958, בהוראתו של איסר הראל, והכחיש את היותו מרגל. אולם בהיעדר ראיות התקשו להרשיעו במשפט, במיוחד לאחר ששכר את עורכי הדין שמואל תמיר ואריה מרינסקי.

ביולי 1958 נפתח משפטו של לוי. התובע במשפטו היה סגן פרקליט המדינה, גבריאל בך. המשפט התנהל במשך 16 חודשים, וב-12 בנובמבר 1959 הורשע לוי בבית המשפט המחוזי בשל ראיות נסיבתיות, ונגזרו עליו עשר שנות מאסר. ראיה מכריעה באה דווקא מצרפת. ולדיסלב מרוז, איש הביון הפולני שערק לצרפת, סיפק פרטים שהיה בהם כדי להרשיע בוודאות את לוי, אך המודיעין הצרפתי אסר על הצגת פרטים אלה בבית המשפט. לוי ערער לבית המשפט העליון על הרשעתו, והמדינה ערערה על קלות העונש. הדיון בערעור החל ב־25 באוקטובר 1960. ב-28 באוקטובר נודע שמרוז נרצח, כנראה בידי המודיעין הפולני כנקמה על בגידתו, ולכן בוטל האיסור הצרפתי על הצגת המידע שמסר. נותר קושי משפטי: בערעור לבית המשפט העליון אין להציג ראיות חדשות. כדי להתגבר על קושי זה, ראש השב"כ, עמוס מנור, הציג את הראיות לסנגורו של לוי, אריה מרינסקי, וזה שכנע את לוי לוי להודות, תוך הבטחה שהמדינה תבטל את ערעורה על קלות העונש, ומהעונש שנגזר עליו יופחת בבוא העת שליש, והוא יקבל סיוע בהגירה מישראל.

לוי לוי השתחרר מהכלא לאחר שבע שנות מאסר, ב-4 באפריל 1966, והשתקע באוסטרליה, שם נפטר ממחלה ממארת באמצע שנות השמונים.

הפרשה הותרה לפרסום רק בשנת 1991, למעלה מ-30 שנה אחרי מאסרו.

## קישורים חיצוניים
* 
* 

קטגוריה:ישראלים שריגלו למען מדינה זרה
קטגוריה:אנשי השב"כ
קטגוריה:עולים לאחר קום המדינה: 1948–1950
קטגוריה:ישראלים ילידי פולין
קטגוריה:מהגרים לאוסטרליה
קטגוריה:יחסי ישראל–פולין
קטגוריה:ישראלים שנולדו ב-1922
ויליאמה קטוניוורה

[250px|ממוזער|נשיא ישראל [יצחק הרצוג נפגש עם קטוניוורה בעת ביקורו בישראל, 2022]]
**ויליאמה קטוניוורה** (באנגלית ובפיג'ית: **Wiliame Maivalili Katonivere**, ב-IPA: ; נולד ב-20 באפריל 1964) הוא פוליטיקאי פיג'יאני המכהן כנשיא פיג'י מאז 2021.

הוא היה ראש נפת מקואטה מאז 2013, וירש את אחיו הבכור איסאה קטוניוורה. כמו כן, היה ממובילי יוזמות שימור שונית הים הגדולה של פיג'י.

קטוניוורה שימש כיו"ר קבוצת "Pine Group" מ-2020 עד 2021, הכוללת מספר חברות באי. בנוסף, הוא חבר מועצת המנהלים של שדות התעופה בפיג'י, תאגיד הסוכר פיג'י וחברות נוספות.

## קריירה צבאית
בגיל 19, הצטרף קטוניוורה לכוחות הצבאיים המלכותיים של פיג'י ושירת בשני סבבים במזרח התיכון תחת יוניפי"ל. הוא הועלה לדרגת סגן אלוף שימש כקצין מפקד גדוד חי"ר 7 של הכוחות הטריטוריאליים.

## קריירה פוליטית
ראש הממשלה פרנק ביינימרמה מינה את קטוניוורה לנשיא הרפובליקה של פיג'י ב-21 באוקטובר 2021, ויום למחרת הודיע על מונה רשמית לאחר הצבעה על מינויו בממשלה. לפני שהפך לנשיא, קטוניוורה התפטר מכל תפקידי הדירקטוריון שמילא בעבר.

### נשיאות (2021–הווה)
קטוניוורה הושבע לנשיא ה-6 של פיג'י ב-12 בנובמבר 2021, אחרי ג'ורג' קונורוט. הוא הושבע בגיל 57, והיה האדם הצעיר ביותר שנכנס לתפקיד. הוא הנשיא השני שהגיע מהדיוויזיה הצפונית (אחרי Ratu Penaia Ganilau).

ב-22 בנובמבר 2021, פתח קטוניוורה את המושב החדש של הפרלמנט ונשא את נאום הפתיחה שלו. בנאומו קרא לכל תושבי פיג'י הזכאים להתחסן נגד נגיף הקרונוה והזהיר מפני עליות מחירים פתאומיות בציפייה לפתיחת הגבולות מחדש ב-1 בדצמבר 2021.

### יחסו לישראל
באוגוסט 2022, הגיע קטוניוורה לביקור רשמי בישראל במסגרתו פגש את נשיא המדינה יצחק הרצוג.

## מערכות בחירות בחירות
### הבחירות לנשיאות פיג'י 2021
קטוניוורה הוצע כמועמד הממשלה של מפלגת פיג'יפירסט לתפקיד נשיא פיג'י על ידי ראש הממשלה פרנק ביינימרמה, בעוד טיימומו קפה הוצע על ידי מצליפת האופוזיציה לינדה טבויה. הוא הצליח לזכות בתמיכת רוב חברי פרלמנט בסיבוב הראשון של ההצבעה, ובכך הביס את קפה.

## חיים אישיים
קטוניוורה נולד ב-20 באפריל 1964 בבית החולים קולוניאל וור ממוריאל בסובה. קטוניוורה היה הצעיר מבין שבעה אחים. הוא למד בבית הספר Draiba Fijian לפני שהשלים את לימודיו התיכוניים במכללת Bua בשנת 1981. קטוניוורה מגיע מהכפר נאדורי באי ונואה לבו.

הוא נשוי לפילומנה קטוניוורה ויש להם שני ילדים ושלושה נכדים.

## קישורים חיצוניים

## הערות שוליים

קטגוריה:אנשי צבא בשירות האומות המאוחדות
קטגוריה:פיג'י: אישים
קטגוריה:פיג'י: פוליטיקה
קטגוריה:נשיאי מדינות
קטגוריה:ילידי 1964
המזכירות הכללית להגנה וביטחון לאומי של צרפת

**המזכירות הכללית להגנה וביטחון לאומי** (בצרפתית**: Secrétariat général de la Défense et de la Sécurité nationale**; ראשי תיבות: **SGDSN**) היא גוף בין-משרדי הנמצא בסמכותו של ראש ממשלת צרפת, המסייעת לו  והמתאם הלאומי למודיעין ולמלחמה בטרור בתכנון ויישום מדיניות ביטחון והגנה, ומספקת ייעוץ ותמיכה לתהליך קבלת ההחלטות. תחומי ההתמחות שלה כוללים את כל נושאי ההגנה והביטחון האסטרטגיים, כגון תוכניות צבאיות, הרתעה גרעינית, ביטחון פנים כחלק מביטחון לאומי, ביטחון כלכלי ואנרגיה, תוכניות למלחמה בטרור ותגובה למשבר.

## תפקידים
* ניטור איומי ביטחון, הכנת תוכניות ממשלתיות ותיאום ניהול משברים ציבוריים;
* ייעוץ לממשלה ולקיחת חלק בניסוח הצעות חוק ותקנות הנוגעות לענייני ביטחון והגנה;
* ביצוע מגוון משימות מבצעיות, החל מסיווג ביטחוני וניהול מסמכים מסווגים ועד להגנה על תקשורת ממשלתית (באמצעות מרכז השידור הממשלתי) ואבטחת סייבר.
* גוף מטה המועצה הלאומית להגנה וביטחון של צרפת

## קישורים חיצוניים

* 

## הערות שוליים

קטגוריה:צרפת: ארגונים ממשלתיים
קטגוריה:צרפת: צבא וביטחון
רק לגרמנים

הסיסמה "**רק לגרמנים**" (בגרמנית: **Nur für Deutsche**) הייתה סיסמה אתנוצנטרית גרמנית המציינת כי מפעלים מסוימים, מתקני תחבורה ומתקנים אחרים כגון ספסלי פארק, ברים ומסעדות שמורים אך ורק לגרמנים. סיסמה זו הייתה בשימוש בגרמניה הנאצית לפני מלחמת העולם השנייה ובמהלכה, וכן במדינות רבות שנכבשו על ידי גרמניה, כולל פולין משנת 1939 ואילך. שלטים הנושאים את הסיסמה הוצבו בכניסות לפארקים, בתי קפה, בתי קולנוע, תיאטראות ומתקנים נוספים. הם נועדו להראות לאוכלוסייה המקומית את ה"עליונות" הגזעית לכאורה של הגרמנים וליצור אפליה בינם לבין המקומיים.

## היסטוריה
[שמאל|ממוזער| "רק לנוסעים גרמנים" בקו חשמלית 8, רכב מס' 94 ב[קרקוב הכבושה]]
[שמאל|ממוזער| כתובות ההתנגדות "רק לגרמנים" על בסיס עמוד תאורה בפולין הכבושה, רמז לכך שהעמודים שמורים לגרמנים לשם [לינץ']]
שמאל|ממוזער| אזהרה גרמנית שכתבו הנאצים בכתב גותי בפולין הכבושה ב-1939 - "אין כניסה לפולנים!" (Zutritt für Polen verboten!)
בפולין הכבושה על ידי הגרמנים, ההפרדה הגזעית כמעט הושלמה ב-1940. בחשמליות וברכבות, הקרון הראשון היה שמור בדרך כלל לאנשי מנהל וצבא גרמנים, חברי המפלגה הנאצית ואזרחים גרמנים. לאומים אחרים היו אמורים להשתמש בקרוניות הנותרות. מהיהודים נשללה כל אפשרות לשימוש כזה. ההפרדה התקיימה במדינות כבושות אחרות כמו חלקים מברית המועצות. זו הייתה דרך נוספת להטיל אימה על מקומיים, בנוסף להטלת אילוצים משפטיים, עוצר ושערי חליפין לא הוגנים. יהודים הופלו לרעה בכל המדינות הכבושות כמו גם בגרמניה עצמה, וחלק מהעיירות התפארו במעמדן כ"ריקות מיהודים", יודנפריי. על היהודים הוטלו המגבלות החמורות מכל. נאסר עליהם להיות בעלי מכוניות, אופניים ומכשירי רדיו והם יכלו לעשות קניות רק בזמנים מוגבלים. נאסר עליהם להשתמש בספסלים בפארק ולאחר מכן בפארקים ציבוריים בכלל. הניסוחים כללו את הצורה "Juden verboten", "אסור ליהודים". הגבלות אלה הוחלו בהדרגה בגרמניה משנת 1933 ואילך, והואצו בעקבות פלישה לכל מדינה. כך סבלו יהודי אוסטריה לאחר האנשלוס ב-1938, וכך גם יהודי פולין מ-1939 ואילך לאחר הכיבוש. הגישה הגרמנית התבססה על הפילוסופיה הגזעית של היות הגרמנים "גזע האדונים", שכל ה"גזעים" האחרים נחותים ממנו, ועל כן יש לשעבד ולנצל אותם.

## אפליה דומה
שילוט דומה היה בשימוש בדרום אפריקה בתקופת האפרטהייד ובארצות הברית בתקופת חוקי ג'ים קרואו, שם הנסיעות באוטובוסים היו בהפרדה גזעית. שילוט מפלה שימש באופן לא רשמי בבריטניה, בעיקר בשלטים באירוח על בסיס לינה וארוחת בוקר, ללא אירים ושחורים. (ראו Anti-Irish sentiment ) שלטים כאלה אינם חוקיים כיום.

## תגובה
בעגה של הפרטיזנים הפולנים, משקה אלהוכולי שהיה תוצר רעיל או בלתי ניתן לשתייה של מזקקה לא חוקית (Moonshine) נקרא בצחוק "רק לגרמנים". הפרטיזנים אהבו לצייר את המילים "רק לגרמנים" על גדרות בתי קברות או עמודי פנסים ברחוב (תוך רמיזה לתלייה). 

## קישורים חיצוניים

## ראו גם
* אפרטהייד
* אסור להכניס כלבים והודים
* ספסלי גטו
* פולין במלחמת העולם השנייה
* יודנפריי
* איגניקה נאצית
* הפרדה גזעית
* נפרד אבל שווה

## הערות שוליים

קטגוריה:סיסמאות
קטגוריה:יחסי גרמניה–פולין
קטגוריה:טרמינולוגיה נאצית
קטגוריה:פולין במלחמת העולם השנייה
קטגוריה:מילים וביטויים בגרמנית
גיל גרוס

**גיל גרוס** הוא ספורטאי פאראלימפי, שחקן כדורעף נכים וכדורסל כיסאות גלגלים.
## ביוגרפיה
גרוס נולד וגדל בקיבוץ עברון.

באפריל 1996 רכב על אופנוע בכביש 443 ונפגע בתאונת דרכים קשה, בעקבותיה עבר קטיעה של רגל שמאל.

השתתף ב עם נבחרת ישראל בכדורעף. הנבחרת התחרתה בכדורעף בעמידה ולא העפילה מעבר לרבע הגמר.

הוא שחקן כדורסל בקבוצת בית הלוחם בחיפה.

גרוס פעיל בתחום החינוך ומעביר פעילויות כדורסל בנושא קבלת השונה, בטיחות בדרכים והתמודדות עם קשיים.

הוא בוגר לימודי ארץ ישראל והיסטוריה במכללת בית ברל, מורה דרך ועובד בחברת אניגמה ליצירת משחקי חשיבה, מתגורר בקיבוץ עברון ואב לשלושה.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 
* סיפורו של גיל גרוס

## הערות שוליים

קטגוריה:שחקני כדורעף פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:שחקני כדורעף נכים ישראלים
קטגוריה:ספורטאים ישראלים במשחקים הפאראלימפיים סידני (2000)
קטגוריה:שחקני כדורעף במשחקים הפאראלימפיים סידני (2000)
קטגוריה:נפגעי תאונות דרכים בישראל
קטגוריה:עברון: אישים
קטגוריה:בוגרי המכללה האקדמית בית ברל
קטגוריה:ישראלים שנולדו במאה ה-20
אלי ברמן

**אליעזר (אלי) ברמן** (נולד ב-1947) הוא שחיין פאראלימפי ישראלי לשעבר, איש חינוך ומורה, יועץ חינוכי ומדריך יועצים.

הוריו של ברמן, חנה ומרדכי, היו ממקימי קיבוץ בארות יצחק, בו גדל. אלי נולד ללא יד וללא רגל.

במסגרת עיסוקו בספורט נכים התחרה ב והשתתף בה בשלושה משחים בדרגת נכות J: במשחה ל-50 מטר בסגנון חופשי סיים בתוצאה של 43:24 שניות ודורג במשחה הגמר במקום השישי, במשחה ל-50 מטר בסגנון גב סיים את משחה הגמר בתוצאה של 1:13.35 דקות ודורג במקום השמיני והאחרון, במשחה ל-50 מטר בסגנון חזה סיים את משחה הגמר בתוצאה של 1:08.35 דקות ודורג במקום הרביעי.

שנים רבות היה רכז משאבי אנוש של קיבוץ בארות יצחק, והוא משמש יועץ חינוכי בישיבת דרכי נועם, ומטפל משפחתי. בעבר היה מרצה לייעוץ חינוכי במכללת מקור המעיינות להכשרת עובדי הוראה. הוא נשוי לשולמית, הם גרים בקיבוץ בארות יצחק, ולהם חמישה ילדים ו15 נכדים.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 
* 
* אלי ברמן - מלחמת העצמאות שלי

## הערות שוליים

קטגוריה:שחיינים פאראלימפיים ישראלים
קטגוריה:שחיינים נכים ישראלים
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:שחיינים במשחקים הפאראלימפיים ארנהם (1980)
קטגוריה:שחייני גב ישראלים
קטגוריה:שחייני חזה ישראלים
קטגוריה:שחייני חופשי ישראלים
קטגוריה:בארות יצחק: אישים
קטגוריה:ישראלים שנולדו ב-1947
אלכסנדר פון וגנר

**אלכסנדר פון וגנר** (בגרמנית: **Alexander von Wagner** ; 16 באפריל 1838 – 19 בינואר 1919) היה צייר גרמני יליד הונגריה.

## ביוגרפיה
וגנר נולד בפשט. לאחר שסיים את לימודיו בגימנסיה הריאלית בעיר הולדתו בגיל תשע-עשרה, הוא נכנס לאקדמיה לאמנויות יפות בווינה, שם היה תלמידו של הנריק ובר. בשנה שלאחר מכן, הוא עבר לאקדמיה לאמנויות יפות במינכן ולמד אצל פרופסור קארל פון פיילוטי בין השנים 1856–1864. בין השנים 1869–1910 היה פרופסור לציור היסטורי באקדמיה של מינכן. זדזיסלב יאסינסקי ולודוויק סטשאק, שנאור כוגן היו בין תלמידיו.

הנושאים שלו היו ציורי היסטוריה וסצנות חיים הונגריות בפרט.  

פון וגנר מת במינכן, שם הוא קבור בבית הקברות הדרומי הישן.
ממוזער|337x337 פיקסלים|אחרי הצייד

### יצירה
יצירתו המפורסמת ביותר היא "מרוץ המרכבות" (בגלריה לאמנות של מנצ'סטר),  שאותה צייר עבור התערוכה העולמית של וינה (1873) ולאחר מכן הרחיב לגודל גדול יותר עבור התערוכה הקולומביאנית (בשיקגו) 1893.  הציור מתאר את סיום מרוץ המרכבות ברומא העתיקה, בראשותו של הקיסר דומיטיאנוס. ציור מרוץ המרכבה הושלם ב-1882 רק שנתיים לאחר פרסום הציור "בן-חור". הציור מתאר אובדן גלגל של מרכבה בשיא המירוץ.
ממוזער|369x369 פיקסלים|מרוץ המרכבות
בציור "אחרי הצייד" (1864) צייר וגנר את אשתו ברטה פון אולדנבורג בחבורה של ציידים אלגנטית, לבושים בתלבושות ההיסטוריות מתקופת מתיאס קורווינוס. יצירה מפורסמת נוספת היא של פנורמה עגולה של רומא העתיקה בשם "רומא העתיקה עם ניצחון הקיסר קונסטנטינוס בשנת 312 לספירה" שאותה צייר בשיתוף עם יוזף בולמן במינכן בשנת 1888. הציור נהרס, וצויר מחדש על ידי יאדגר אסיסי בפנומטר של לייפציג.

## קישורים חיצוניים

## הערות שוליים

קטגוריה:ציירים הונגרים
קטגוריה:הונגרים ממוצא גרמני
קטגוריה:ציירים גרמנים
קטגוריה:ציירים מהמאה ה-19
קטגוריה:ילידי 1838
קטגוריה:גרמנים שנפטרו ב-1919
פלוריאן סינק

**פלוריאן סינק**, (בפולנית: **Florian Cynk** ה-3 במאי 1838 - 10 באוקטובר 1912) היה צייר פולני, שעסק בעיקר בנושאים דתיים, ומורה בולט לאמנות. הוא גם עבד כמאייר.

## ביוגרפיה
הוא נולד בקרקוב והחל את לימודיו באקדמיה לאמנויות יפות בקרקוב אצל וויצ'ך שטאטלר וולדיסלב לושצ'קביץ'. מאוחר יותר, הוא למד באקדמיה לאמנויות יפות של דרזדן (1862-1863) ובאקדמיה לאמנויות יפות, מינכן (1863-1867). 

בשנת 1877 הוא מונה לפרופסור לציור באקדמיה בקרקוב. בעודו שם, הוא יצר עותקים של יצירות מאת יאן מטייקו שיהפכו לחיתוכי עץ, והוא עזר למטייקו לתכנן את הפרספקטיבה על ציוריו הענקיים. הוא גם סיפק איורים עבור Tygodnik Illustrowany וכתבי עת אחרים.

בשנת 1886 הוא נבחר לנשיא אגודת ידידי האמנויות בקרקוב. ב-1888 הוא צייר את "גבירתנו של הכתר הפולני" למזבח של כנסייה בסטרייג', ויחד עם מטייקו יצר דיוקנאות של הקדושים בכנסייה בסטארי ווישניץ'.

רבים מתלמידיו יהפכו לאמנים ידועים; כולל סטניסלב ויספיאנסקי, פיוטר סטאחביץ' יאן ווינרסקי, לודוויק סטשאק, ארתור מרקוביץ', וויצ'ך וייס, לודוויק מיסקי, יוזף רפאקי, ולדיסלב בנדה וזפירין ויקלינסקי.

סינק נפטר בקרקוב ב-10 באוקטובר 1912.

### גלריה

 File:Florian Cynk - Ostatnie widzenie Jadwigi i Wilhelma w refektarzu kościoła 1869.jpg
File:Florian Cynk Chrystus upadający pod Krzyżem.jpg
File:Cynk Długosz and Saint Casimir.jpg
File:Kinga of Poland.PNG
File:Florian Cynk - Portret margrabiego Aleksandra Wielopolskiego.jpg


## קישורים חיצוניים

## הערות שוליים

קטגוריה:ציירים פולנים
קטגוריה:בוגרי האקדמיה לאמנויות היפות בקרקוב
קטגוריה:סגל האקדמיה לאמנויות היפות בקרקוב
קטגוריה:ילידי 1838
קטגוריה:נפטרים ב-1912
כתובת ירחעזר

**כתובת ירחעזר** היא כתובת שמית צפון־מערבית על בסיס פסל שנמצא ברבת עמון. התארוך המקובל שלה הוא המאה ה־8 לפנה"ס.

## מאפייני הכתובת
לפי מיקום הכתובת והשמות המופיעים בה, זהותה עמונית, אך הכתב והשימוש במילה "בר" (ולא "בן", בניגוד לרגיל בעמונית) מעידים על השפעה ארמית על העמונית, או על שימוש בארמית במקום עמונית. לפי שיקולים היסטוריים, זמנה המאה ה־8 לפנה"ס.

תוכן הכתובת הוא:

"מאש" היא מילה פיניקית נפוצה לפסלים מוקדשים. השם "זכר" הוא שם נפוץ וידוע, גם מהמקרא, וניקודו זַכֻּר או ניקוד אחר. "שנב" הוא, כנראה, Sanipu מבית עמון המוזכר באחת מכתובות תגלת-פלאסר השלישי כאחד ממלכי הלבנט שהגישו למלך מנחה, אך הדבר תמוה אם נכדו השמיט את תואר מלכותו מהכתובת.

## ראו גם
* כתובות עמוניות
* רשימת כתובות כנעניות וארמיות

## לקריאה נוספת

* 
* 
* 


## קישורים חיצוניים

## הערות שוליים

ירחעזר
קטגוריה:ירדן: עתיקות
ירחעזר
קטגוריה:פסלים (יצירות)
שאנדור נאדאש

**שאנדור נאדאש** (במקור **נוימן** עד 1910, בהונגרית: **Nádas Sándor**; בודפשט, 16 בינואר 1883 – ניו יורק, 24 בפברואר 1942) היה עיתונאי, סופר, במאי קולנוע, תסריטאי. בשל יהדותו וכתיבתו הבקורתית על המשטר הוא נכלל במלחמת העולם השנייה בצו הממשלתי של סופרים אסורים שיצירותיהם נאסרו להדפסה, להפצה ולקריאה, ולאיסור החזקתם אפילו בספריות ציבוריות, ודינן היה גריסתם (בדומה לשריפת הספרים בגרמניה הנאצית).

## ביוגרפיה
שאנדור נאדש נולד במשפחה יהודית כבנם של יוז'ף נוימן מוכר פאלינקה (ברנדי פירות) ושל בורבלה (ברברה) הרצוג. בתחילה כתב ביקורות וסיפורים קצרים. אחר כך היה כתב המשטרה של היומון "היום" (A Nap). בשנת 1908 הקים את עיתון משלו "השליח של פשט" (Pesti Futár). ב-1916 הוא היה במאי הסרטים של שלושה סיפורים קצרים של צ'כוב. בין השנים 1908 לבין 1935 היה נשוי לרוזה האלאס. ב-3 באפריל 1935 נשא לאישה את מרגיט, בתם של אהרון רוט ושל אילונה באואר בבודפשט. נטען שהוא ואשתו המירו את דתם לדת הלותרנית ב-1938, אין לכך כל תיעוד. הוא עזב את הונגריה ב-1939 והתיישב בארצות הברית.

נאדאש היה חבר קרוב של האולימפי ינה פוקס (היה סייף הונגרי-יהודי. אלוף אולימפי בעל 4 מדליות זהב בחרב. נוסף לכך היה רופא).

כתב העת וילאג כתב עליו אחרי מותו:

## כתביו
* גנב סלמי זקן
* מוזיקת לילה
* גורלה של קריסטינה (רומן, 1919)
* מלאכי האופרה
* טיפשים חיים לנצח
* עבור אלה שאתה רק צריך להושיט יד
* בושם וריח דגים.
* נאשמים ונאשמות
* בית, בית מתוק
* מוזיקה מבחוץ (מחזה, 1931)
* ילד קטן בנעליים גדולות (מחזה, 1933)
* בתו של העורך (רומן, 1934)

## סרטיו
* הנקמה
* אחד המכרים
* יצירות האמנות השערורייתיות

## לקריאה נוספת
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש)
* לקסיקון יהודי הונגרי. 1929. עורך פטר אויווארי. גישה מקוונת
* ↑ Gallov: Gallov Rezső: Londoni olimpiák: 1908, 1948, 2012.. Budapest, 2011.

## קישורים חיצוניים

* שאנדור נאדאש באתר Arcanum
* רשימת סופרים אסורים על פי הצו הממשלתי הראשי 10.800/1944. .M. E (בהונגרית)
* מאמרו של שאנדור נאדאש בכתב העת ניוגט על ינה פוקס
* שאנדור נאדאש ביוגרפיה כתסריטאי באתר nabaf
* רבים מספריו באתר bookline

## הערות שוליים

קטגוריה:עיתונאים יהודים הונגרים
קטגוריה:תסריטאי קולנוע יהודים הונגרים
קטגוריה:סופרים יהודים הונגרים
קטגוריה:במאי קולנוע הונגרים
קטגוריה:בודפשט: אישים
קטגוריה:יהדות בודפשט
קטגוריה:סופרים אסורים (הונגריה, 1944)
קטגוריה:במאי קולנוע יהודים הונגרים
קטגוריה:מהגרים מהונגריה לארצות הברית
קטגוריה:הונגרים שנולדו ב-1883
קטגוריה:הונגרים שנפטרו ב-1942